Title: Predkladacia správa
Author: polak
Last saved by: jost
Company: MH SR

MOŽNO SPRÍSTUPNIŤ

Predkladacia správa

	Uznesením vlády č. 537 z 26. júna 2003 boli schválené kritériá pre výberové konanie na funkciu predsedu Správy štátnych hmotných rezerv SR, ktoré boli doplnené uznesením vlády SR č. 985 zo 14. októbra 2003. 

	V zmysle § 22 ods. 9 zákona č. 575/2001 Z.z. o organizácii činnosti vlády a organizácii ústrednej štátnej správy v znení neskorších predpisov, predsedu Správy štátnych hmotných rezerv Slovenskej republiky vymenúva a odvoláva vláda a za výkon svojej funkcie je predseda zodpovedný vláde. Vzhľadom na skutočnosť, že samotné výberové konanie a schválené kritériá pre výberové konanie idú nad rámec uvedeného zákona, navrhuje sa zrušenie obidvoch uznesení vlády SR, ktorými boli schválené.

	Vláda SR svojím uznesením č. 1197 zo 17. decembra 2003 vymenovala Ing. Jána Tušima do funkcie predsedu Správy štátnych hmotných rezerv Slovenskej republiky.
 
	V zmysle už citovaného ustanovenia zákona č. 575/2001 Z.z. o organizácii činnosti vlády a organizácii ústrednej štátnej správy v znení neskorších predpisov predkladám vláde SR návrh na odvolanie Ing. Jána Tušima z funkcie predsedu Správy štátnych hmotných rezerv SR a súčasne predkladám návrh na vymenovanie Ing. Roberta Nemca do funkcie predsedu Správy štátnych hmotných rezerv Slovenskej republiky. 

Materiál obsahuje osobné údaje menovaného (charakteristiku a platové náležitosti), ktoré podľa § 7 zákona č. 428/2002 Z. z. o ochrane osobných údajov nie je možné sprístupniť.

Návrh nebol predmetom medzirezortného pripomienkovéhio konania z dôvodu, že sa na materiál (personálne návrhy) vzťahuje výnimka v zmysle časti 3.1.5 Metodického pokynu na prípravu a predkladanie materiálov na rokovanie vlády SR. 

Predkladaný materiál nemá finančný, ekonomický, environmentálny vplyv ani vplyv na zamestnanosť a podnikateľské prostredie.